钦定古今图书集成/明伦汇编/闺媛典/第350卷 > 《纂文》 > 《冯方女》
## 钦定古今图书集成/明伦汇编/闺媛典/第350卷 > 《纂文》 > 《冯方女》

按《典论》：司隶冯方女，国色也。避乱扬州。袁术登城见
而悦之，遂纳焉。甚爱幸。诸妇害其宠，语之曰：“将军贵
人有志节，当时时涕泣忧愁，必长见敬重。”冯氏以为
然，后见术辄垂涕。术以其有心志，益哀之。诸妇人因
而绞杀，悬之厕梁。术诚以为不得志而死，乃厚加殡
敛。